DJEČJI VRTIĆ BAJKA STRIZIVOJNA

Braće Radića 170

Strizivojna

U Strizivojni 12.10.2020. godine

Temeljem članka 43. Zakona o ustanovama ( „Narodne novine“ br. 76/93, 29/97, 47/99, 35/08, 127/19), članka 37. st. 6. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19) , članka 54. st.2. Statuta Dječjeg vrtića Bajka Strizivojna te nakon provedenog javnog natječaja Upravno vijeće Dječjeg vrtića Bajka Strizivojna je na sjednici održanoj 12.10.2020. godine donijelo

ODLUKU

o neizboru ravnatelja - odgojitelja Dječjeg vrtića Bajka Strizivojna

1. Upravno vijeće Dječjeg vrtića Bajka Strizivojna nije izvršilo izbor kandidata za imenovanje vrtića ravnatelja – odgojitelja Dječjeg Bajka Strizivojna, temeljem raspisanog Javnog natječaja za izbor ravnatelja - odgojitelja Dječjeg vrtića Bajka Strizivojna, objavljenog u „Narodnim novinama“ broj 104/2020 od 23.09.2020. godine, na internetskoj stranici Općine Strizivojna [www.strizivojna.hr](http://www.strizivojna.hr), oglasnoj ploči Općine Strizivojna.

2. Natječaj za izbor i imenovanje vrtića ravnatelja – odgojitelja Dječjeg Bajka Strizivojna će se ponoviti.

3. O ovoj Odluci svaki kandidat će se obavijestiti pismenim putem uz pouku o njegovom pravu da pregleda natječajni materijal te da u roku od 15 dana od primitka obavijesti može zahtijevati sudsku zaštitu kod nadležnog suda sukladno članku 42. Zakona o ustanovama ( „Narodne novine“ br. 76/93, 29/97, 47/99, 35/08, 127/19).

3. Ova Odluka stupa na snagu danom donošenja, a objavit će se na oglasnoj ploči i Internet stranici Općine Strizivojna.

Obrazloženje

Temeljem raspisanog Javnog natječaja za izbor ravnatelja - odgojitelja Dječjeg vrtića Bajka Strizivojna, objavljenog u „Narodnim novinama“ broj 104/2020 od 23.09.2020. godine, na internetskoj stranici Općine Strizivojna www.strizivojna.hr, oglasnoj ploči Općine Strizivojna zaprimljene su dvije prijave. Prijave su dostavile Maja Gašpar i Ankica Jelić.

Nakon izvršenog uvida u dokumentaciju kandidatkinje Maje Gašpar koje je dostavila uz prijavu, utvrđeno je da kandidatkinja ne ispunjava formalne uvjete natječaja. Naime, utvrđeno je da nema 5 godina radnog staža u djelatnosti predškolskog odgoja sukladno članku 37. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19).

Nakon izvršenog uvida u dokumentaciju kandidatkinje Ankice Jelić koju je dostavila uz prijavu, utvrđeno je da kandidatkinja nije dostavila valjanu prijavu sukladno uvjetima natječaja. Naime, utvrđeno je da nije dostavila izvornik uvjerenja nadležnog suda ne stariji od dana objave natječaja da se protiv kandidata ne vodi kazneni postupak, sukladno članku 25. st. 1. i 2. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19) već je dostavila uvjerenje koje datira od 09.07.2020. godine čime je prijava ocijenjena kao nepotpuna.

Obavijest o izboru i imenovanju sukladno članku 42. Zakona o ustanovama ( „Narodne novine“ br. 76/93, 29/97, 47/99, 35/08, 127/19) sadrži pouku da nezadovoljni kandidat može u roku od dana od dana primitka Obavijesti zahtijevati sudsku zaštitu tužbom pred nadležnim općinskim sudom poradi bitne povrede postupka ili zbog toga što izabrani kandidat ne ispunjava uvjete objavljene u javnom natječaju.

Ova Odluka dostavit će se kandidatima prijavljenim na natječaj.

 Predsjednik Upravnog vijeća: Domagoj Stolnik, mag.iur.

 \_\_\_\_\_\_\_\_\_\_\_\_\_\_\_\_\_\_\_\_\_\_\_